IRC-Galleria

IRC-Galleria on Herdifier Oy:n suomalainen WWW-yhteisöpalvelu, johon suomalaiset Internetin käyttäjät voivat lisätä valokuvia ja tietoja itsestään. Rekisteröityneet käyttäjät voivat kommentoida valokuvien alle. Palvelun perusti Tomi Lintelä joulukuussa 2000, ja se oli nimensä mukaisesti tarkoitettu alun perin vain IRC:n käyttäjille.IRC-Galleria – kysymyksiä, vastauksia ja vinkkejä Arkistokopio vuodelta 2003 (archive.org). Toiminta-ajatuksena oli mahdollistaa keskustelukumppanin näkeminen muutoin tekstipohjaisessa IRC-keskustelussa. Nyttemmin pitkään aikaan IRC-Gallerialla ei kuitenkaan enää ole ollut mitään tekemistä IRC:in kanssa. Käyttäjämäärän kasvaessa IRC-Galleria alkoi kiinnostaa myös muita kuin Internet Relay Chatin käyttäjiä. Marraskuussa 2006 IRC:n käyttäjiksi oli IRC-Gallerian käyttäjistä ilmoittautunut noin 20 %.


 Omistussuhteet 
Maaliskuusta 2003 lähtien palvelun takana oli varta vasten IRC-Galleriaa varten perustettu Dynamoid Oy. Sitä ennen IRC-Galleria toimi Finnish IRC and Internet Users Ry:n alaisuudessa. Huhtikuussa 2007 Suomalainen Sulake Corporation Oy osti Dynamoidin.YLE Uutiset: Sulake ostaa IRC-Gallerian 23.04.2007 10:46 Kauppahinta oli 12,5 miljoonaa euroa eli Dynamoidin liikevaihtoon verrattuna 6,6-kertainen ja tulokseen verrattuna 25-kertainen. Myöhemmin IRC-Gallerian perustajat kertoivat tehneensä huonot kaupat, koska summa oli maksettu Sulakkeen osakkeina, eikä yhtiö odotuksista huolimatta koskaan listautunutkaan pörssiin.

Maaliskuussa 2011 Sulake myi IRC-Gallerian Sulake Dynamoid Oy:n johdon perustamalle Somia Reality Oy:lle. Samalla Sulake Dynamoid Oy:n nimeksi vaihtui Somia Dynamoid Oy ja se siirtyi Somian tytäryhtiöksi.

IRC-Gallerian perustajien uusi yritys Herdifier Oy osti IRC-Gallerian Somia Dynamoid Oy:lta kesäkuussa 2014.

 Tilastotietoa IRC-Galleriasta 
IRC-Galleriasta kasvoi aikanaan muutamassa vuodessa Pohjoismaiden käytetyin WWW-palveluIRC-Galleria koetteli TNS Gallupin mittausjärjestelmää – Sivuliikenteeltään suurin Pohjoismaissa ja sillä oli marraskuussa 2006 yli 375 000 rekisteröitynyttä käyttäjää. Rekisteröityneistä käyttäjistä lähes 70 % kirjautuu palveluun päivittäin ja 98 % kuukausittain. Marraskuussa 2008 IRC-Galleriaan oli rekisteröitynyt yli 505 000 jäsentä ja palvelussa oli näkyvillä 9 405 909 kuvaa.

IRC-Gallerian käyttäjien keski-ikä on noin 21 vuotta. Yli 18-vuotiaita käyttäjistä on 60 %.irc-galleria.net/dob.php TNS Gallupin Metrix-mittauksen mukaan palvelussa on yli 800 000 viikoittaista kävijää, ja sivustolle ladataan joka kuukausi yli kaksi miljardia sivua.IRC-gallerian sivuilla 800 000 kävijää viikossa Käyttäjän rekisteröimiseen vaaditaan vähintään 12 vuoden ikä.IRC-Galleria: Usein kysyttyä

Eduskuntavaaleja 2007 varten IRC-Galleria perusti myös vaalisivuston.IRC-Gallerian vaalit piirtävät kuvaa sinivihreästä tulevaisuudesta Helsingin Sanomat, 2. maaliskuuta 2007 18:59 

IRC-Gallerialle myönnettiin Avainlippu-alkuperämerkki vuoden 2007 lopussa. IRC-Galleria on ainoa Avainlippu-tunnuksen saanut Internet-yhteisö.avainlippu.fi

6. lokakuuta 2009 IRC-Gallerian ulkoasu muuttui ja jotkin sen ominaisuudet kokivat muutoksia.

Vuoden 2011 alussa IRC-Galleriassa oli 449 108 käyttäjää eli huomattavasti vähemmän kuin marraskuussa 2008. Joulukuussa 2011 palvelun uutisoitiin menettäneen nuorison keskuudessa Facebookille asemaansa keskeisenä sosiaalisena mediana.

Elokuussa 2014 IRC-Gallerialla oli noin 450 000 rekisteröitynyttä käyttäjää ja 100 000 viikkovierailijaa.

IRC-Galleria ja IRC
IRC-Galleria on hämärtänyt irkki- ja irkkaus-käsitteiden merkitystä. Nuorten puhekielessä niillä viitataan usein IRC-Galleriaan ja sen käyttöön. Tietoja IRC-Galleriasta käyttäjien vanhemmille Termien alkuperäinen merkitys on kuitenkin Internet Relay Chat ja sen käyttö.IRC-Galleria Puhekielessä IRC-Galleriasta käytetään myös nimityksiä galleria ja galtsu.

Koska IRC-Galleriaan pääsevät rekisteröitymään muutkin kuin IRC-käyttäjät, sivustolle lisättiin ominaisuus, jolla IRC-käyttäjät voivat erottautua muista. IRC-käyttäjä voi tunnistautua irkkaajaksi IRCnetissä ja QuakeNetissä olevien IRC-bottien kautta.IRC-Galleria: Usein kysyttyäirc-galleria.net Botit Tällöin käyttäjällä on mahdollisuus valita asetukset siten, että hänen profiilinsa näkevät vain toiset irkkaajiksi tunnistautuneet.IRC-Galleria: Usein kysyttyä

Palkinnot ja tunnustukset

Markkinointiviestintätoimistojen liitto MTL palkitsi IRC-Gallerian vuoden 2006 parhaana mediainnovaationa.

Katso myös
 ii2
 Kuvake.net
 Petsie

Lähteet

Aiheesta muualla
 IRC-Galleria
 Somia Reality
 Sulake
 Saksankielinen IRC-Galerie

Luokka:IRC
Luokka:Virtuaaliyhteisöt
Luokka:Suomalaiset verkkosivustot
Luokka:Digitaalinen valokuvien jakelu